陳偉霆上海搭火車被野生捕獲 1舉動獲讚「型到裂」
2024年04月05日 17:01
東網電視
更多新聞短片
藝人陳偉霆(William)長駐內地發展嘅佢,唔止演藝事業做得有聲有色,就連副業健身房都好評不斷,甚至喺內地掀起健身熱潮。而出名親民嘅佢,唔止喺自己健身房任影唔嬲,就連出門在外都行為舉止同樣貼地親切,日前有網友喺社交網晒出上海火車站巧遇William嘅相,並興奮道:「家人們誰懂呀!在上海虹橋火車站候車室偶遇陳偉霆!當時我還一臉懵逼地看別人在拍,後來才發現是明星!」其中William雙手插袋嘅站姿亦引嚟唔少網友激讚:「型到裂!」
而事實上,早喺10年前憑劇集《古劍奇譚》爆紅嘅William,出道多年人氣仍高踞不下嘅佢,唔止係知名綜藝節目及晚會嘅常客,更喺2019年名列福布斯中國名人榜第23位,不過名成利就嘅佢未有因此而驕傲外,生活更係相當樸實無華,仍不時畀網友喺平民餐廳、公共交通中野生捕獲。